Kinnitatud

 Pedagoogilise nõukogu otsusega

 29.10.2019 nr 1-11/2

**ÕUEALA KOKKULEPPED**

* Kõik meeskonnaliikmed täidavad olemasolevaid õueala kokkuleppeid ja kõigil on julgus ning teadlikkus teavitada sellest ka teisi õuealal liikuvaid isikuid.
* Lasteaia territooriumile on õigus siseneda lasteaeda teenindaval transpordil.
* Kontrollin, et väravad oleksid suletud.
* Atraktsioonid on mõeldud kasutamiseks eesmärgipäraselt.

**Lapsele**

* Kuulan täiskasvanu juhiseid.
* Hoian loodust (nt säästan puid, lillepeenraid) ja õuealal olemasolevaid vahendeid.
* Vastutan kaasavõetud asjade (sh kelgu) eest ise.
* Korjan pärast mängimist asjad kokku.
* Teavitan õpetajat, kui soovin minna tualetti.
* Teavitan koos ema või isaga õpetajat, kui mulle on järgi tuldud.
* Ronin ainult selleks ettenähtud atraktsioonidel (nt turnimisredelil).
* Kasutan lasteaias ainult tavalist plastmassist kelku (roolita, suuskadeta).
* Hoiustan ratast ettenähtud kohas.
* Kriitidega joonistan vaid kividele.
* Autodega sõidan murul või tartaankattel.

Liumägi:

* Liumäele lähen asjadeta trepist või redelist ja sõidan liumäest alla istudes jalad ees.

Liivakast:

* Mängin liivaga ainult liivakastis või liivaalal.

Kiiged:

* Kiigun istudes ja tulen kiigelt maha siis, kui hoog on peatunud.
* Hoian kiikuvast lapsest ohutusse kaugusesse.
* Pesakiigel kiigub korraga kuni neli last istudes või pikali olles.
* Vedrukiigel istun istmel, hoian kinni ettenähtud käepidemetest ja hoian jalad pedaalidel.

Batuut:

* Batuudil hüppab korraga kaks last.
* Batuudile ei võta asju kaasa.

Karusell:

* Väikese karuselliga sõidab korraga kuni neli last istudes, suurel kuni 7 last istudes.
* Karusellile lähen ja tulen kui hoog on peatunud.
* Karusellil teen hoogu ja pidurdan kätega keskel olevast roolist.

Muud atraktsioonid:

* Ootan oma järjekorda atraktsioonidel (nt liumäel, ronimisredelil, kiigel).
* Liigun kelgumäele ettenähtud kohast (mäe otsast, mitte külgedelt).

**Õpetajale/õpetaja abile/lasteaia personalile**

* Korraldan koostöös meeskonnaliikmetega laste õuemineku lähtuvalt laste riietumiskiirusest ja tulen koos esimeste lastega õue.
* Selgitan lastele ja lapsevanematele õueala kokkuleppeid ning atraktsioonide turvalisi kasutusvõimalusi.
* Jälgin kõiki õues olevaid lapsi (k.a atraktsioonidel), vajadusel reguleerin atraktsioonide kasutusaega ja ohu korral sekkun koheselt.
* Kontrollin, et väravad oleksid suletud.
* Jälgin, et:

 - lapsed ronivad ainult selleks ettenähtud atraktsioonidel (nt turnimisredelil);

- lapsed hoiavad loodust (nt puid, lillepeenraid) ja õuealal olemasolevaid vahendeid;

- lapsed sõidavad jalgrattaga täiskasvanute juuresolekul, ettenähtud kohas ainult lasteaia korraldatud sportlikel ühisüritustel ja kasutavad seejuures kiivrit.

* Lahkudes õuealalt viimasena, vaatan üle õueala, korjan kokku mahajäänud mänguasjad/vahendid.
* Pühin enne lahkumist liivaala ja liivakasti ääred ning katan liivakastid kattega.
* Korjan kokku katkised mänguasjad/vahendid, annan parandusse.
* Annan teada juhtkonnale atraktsioonide, treppide jms lagunemisest, purunemisest, ohtlikuks muutumisest.
* Jälgin, et lapsed joonistaksid kriitidega vaid kividele.
* Jälgin, et liiv ja muu materjal ei satuks settekaevu.
* Jälgin, et laps sõidaks autoga murul või tartaankattel.
* Lasteaia piirdeaed ei ole ronila.

Liumägi:

* Jälgin, et lapsed ronivad liumäele ilma asjadeta trepist või redelist ja lasevad liumäest alla istudes jalad ees.

Liivakast:

* Jälgin, et lapsed mängivad liivaga ainult liivakastis või liivaalal.

Kiiged:

* Jälgin, et:

- lapsed kiiguvad istudes ja tulevad kiigelt maha siis, kui hoog on peatunud;

- teised lapsed hoiavad kiikuvast lapsest ohutusse kaugusesse;

- pesakiigel kiigub korraga kuni neli last istudes või pikali olles;

- vedrukiigel istuvad lapsed istmel, hoiavad kinni ettenähtud käepidemetest ja hoiavad jalad pedaalidel;

Batuut:

* Jälgin, et batuudil hüppab korraga kaks last ja lapsed ei võta batuudile asju kaasa.

Karusell:

* Jälgin, et:

- karuselliga sõidab korraga kuni neli last istudes, suurel kuni 7 last istudes;

- lapsed lähevad ja tulevad karusellile kui hoog on peatunud;

- lapsed teevad karusellil hoogu ja pidurdavad kätega keskel olevast roolist.

Muud atraktsioonid:

* Jälgin, et:

- turnimisredelil ronivad lapsed täiskasvanu juuresolekul, kes tagab laste järelevalve ning ohutuse;

 - lapsed ootavad oma korda atraktsioonidel (nt liumäel, ronimisredelil, kiigel);

 - lapsed liiguvad kelgumäele mäe otstest (mitte külgedelt).

**Lapsevanem**

* Asetan lasteaia õuealale tulles ratta ettenähtud kohta.
* Lasteaias kasutame tavalist plastmassist kelku (roolita ja suuskadeta).
* Vastutan oma lapse kaasa võetud asjade (sh ratas, kelk) eest.
* Raadi Lasteaed Ripsik ei vastuta kaasavõetud asjade (sh ratta, kelgu) turvalise ja ohutu hoidmise eest.
* Sekkun koheselt, kui näen lapsi ohtlikus olukorras.
* Annan õpetajale märku, kui näen last ohustavaid keskkonna tegureid.
* Aitan oma lapsel enne lasteaiast lahkumist asjad kokku korjata.
* Teavitan õpetajat, kui lahkun koos lapsega lasteaiast.
* Sulgen alati enda järel jalgvärava.

Kui otsustan jääda koos lapsega veel õuealale mängima (kuni lasteaia sulgemiseni), siis teavitan sellest oma lapse rühma töötajat. Vastutan oma lapse turvalisuse ja ohutuse eest ning järgin eelnevalt väljatoodud kokkuleppeid.